laion/Wikipedia-Exotic huggingface dataset:
Timothy Dalton

Timothy Dalton (õieti Timothy Leonard Dalton Leggett; sündinud 21. märtsil 1946 Walesis) on Briti filmi- ja teatrinäitleja. Timothy Dalton kuulub nende väljavalitute hulka, kelle on olnud au mängida James Bondi. Ta oli filmisarja neljas James Bond ning mängis filmides "007 ohutsoonis" (1987) ning "007 ja luba tappa" (1989). Juba 16-aastaselt (1962) hakkas ta õppima kuninglikus näitekunsti akadeemias (Royal Academy of Dramatic Art, RADA). Õpingute kõrvalt käis noorsooteatri National Youth Theatre lavastustega ringreisidel. Filminäitlejadebüüdi tegi ta 1968. aastal, kui mängis Briti-Ameerika ühistööna valminud filmis "Lõvi talvel" (režissöör Anthony Harvey) Prantsusmaa kuningat Philippe II. Peategelasi ja teisi jõulisi karaktereid on ta mänginud ka teleseriaalides, näiteks on ta olnud Mr. Rochester "Jane Eyre'is" (1983), Rhett Butler "Scarlettis" (1994), Rassilon "Doctor Who's" (2009–2010), Sir Malcolm Murray "Penny Dreadfulis" (2014–2016) ja ülem "Doom Patrolis" (2019 – tänapäevani).  Timothy Dalton – pildid, videod ja helifailid Wikimedia Commonsis Timothy Dalton andmekogus IMDb (inglise)
Laußig

Laußig on asula Saksamaal Saksimaa liidumaa Põhja-Saksi kreisis Laußigi vallas.
Maarja-Magdaleena kirik

Maarja-Magdaleena kirik on maakivikirik ajaloolisel Põhja-Tartumaal, praeguses Tartu maakonnas Tartu vallas Maarja-Magdaleena külas. Kirikut kasutab Maarja-Magdaleena kogudus. Maarja-Magdaleena kirikut on nimetatud esimest korda 1380. aastal Tartu piiskopkonna Palamuse koguduse abikirikuna. Tõenäoliselt on Maarja-Magdaleena kihelkonna kirik ehitatud 14. sajandi teisel poolel või 15. sajandil. Kirik on kolmelööviline, nelja traveega ja ilma kooriruumita. Maarja-Magdaleena kiriku abikirik oli Tartumaal Kuusiku külas Vara kirik, mile kohta on andmeid aastast 1627. 16. sajandil möllanud sõdades hävis suur osa Maarja-Magdaleena kirikust. Kord aastas pidas Palamuse õpetaja Maarja-Magdaleena kirikust säilinud müüride vahel jutlust. 1642. aastal hakati ehitama uut kirikut ja Maarja-Magdaleenasse asus elama oma kogudusepastor. Pärast Põhjasõda vajas kirik taas parandamist, kuigi pääses suuremate kahjustusteta. 1885–1887 ehitati vana kirik uusgooti stiilis põhjalikult ümber. Põhja-, lääne- ja lõunasein säilitati, ida suunas kirikut pikendati, lisati läänetorn, põhjaportaal sai eeskoja ning aknaid ehitati suuremaks. Kirik taaspühitseti 1887. aasta sügisel. Kirikus on 700 istekohta. Viimane põhjalik remont oli 1937. aastal. Maarja-Magdaleena kirikumõis Peauks Vaade loodest EELK Vara Brigitta kirik. Puhka Eestis, vaadatud 25.01.2021. Maarja-Magdaleena kirik kultuurimälestiste riiklikus registris Maarja-Magdaleena kirik kultuurimälestiste riiklikus registris Maarja-Magdaleena kirikuaed kultuurimälestiste riiklikus registris
Emilio Estévez

Emilio Estévez (sündinud 12. mail 1962 New Yorgis) on USA filminäitleja, filmilavastaja ja stsenarist. Emilio Estévez on näitleja Martin Sheeni (õieti Ramón Gerardo Antonio Estéveze) poeg ning Ramón Estéveze, Charlie Sheeni ja Renée Estéveze vanem vend.
Manitoba lipp

Manitoba lipp on Kanada Manitoba provintsi lipp. Lipp kinnitati õiguaktiga 11. mail 1965 ja kuulutati avalikult välja 12. mail 1966.
Boston Legal

"Boston Legal" on USA draama-komöödiasari, mille loojaks David E. Kelley. Sari on tehtud David E. Kelley kohtudraama "The Practice" põhjal ning jälgib advokaat Alan Shore'i (James Spader) tööd advokaadibüroo Crane, Poole & Schmidt. Sarjas teevad lisaks kaasa veteranidest televisiooninäitlejad Candice Bergen ja William Shatner. Seriaal esimene osa anti eetrisse 3. oktoobril 2004 telekanalil ABC ning seda toodeti 5 hooajal (aastatel 2004–2008) kokku 101 osa. James Spader – Alan Shore (2004–) John Larroquette – Carl Sack (2007–) Christian Clemenson – Jerry Espenson (2007–) külalisrollid varasemates osades Gary Anthony Williams – Clarence Bell (2007–) Tara Summers – Katie Lloyd (2007–) Candice Bergen – Shirley Schmidt (2005–) William Shatner – Denny Crane (2004–) Rene Auberjonois – Paul Lewiston (2005–2007) külalisrollid varasemates ja hilisemates osades Lake Bell – Sally Heep (2004–2005) Craig Bierko – Jeffrey Coho (2006–2007) Julie Bowen – Denise Bauer (2005–2007) Rhona Mitra – Tara Wilson (2004–2005) Monica Potter – Lori Colson (2004–2005) Mark Valley – Brad Chase (2004–2007) Constance Zimmer – Claire Simms (2006–2007) Emmy Parim draamasarja meespeaosatäitja James Spader (2005) Parim draamasarja meeskõrvalosatäitja William Shatner (2005) Parim draamasarja külalisnäitleja Christian Clemenson (2006) Parim Single-Camera Sound Mixing Craig Hunter, Peter Kelsey, Clark King, William Butler (2006) Kuldgloobus Parim telesarja, minisarja või telefilmi meeskõrvalosatäitja William Shatner (2005) Peabody Awards Boston Legal võitis oma 2005. aasta hooaja eest Peabody Awardi. IMDb link puudub Boston Legal andmekogus IMDb (inglise) Ametlik koduleht (arhiveeritud)
James Spader

James Todd Spader (sündinud 7. veebruaril 1960 Bostonis Massachusettsi osariigis) on Emmy auhinnaga pärjatud USA näitleja. Ta on eelkõige tuntud filmidest "Sex, Lies, and Videotape", "Tähevärav" ja "Sekretär" ja advokaat Alan Shore'ina USA draamasarjas "Boston Legal". James Spader andmekogus IMDb (inglise)
William Shatner

William Shatner (sündinud 22. märtsil 1931 Montréalis Québecis) on Emmy ja Kuldgloobusega pärjatud Kanada päritolu filminäitleja, -produtsent ja -lavastaja ning muusik ja kirjanik. Tuntuks sai ta 1960. aastatel, kui kehastas James Tiberius Kirki teleseriaalis "Star Trek" (1966–1969) ja selle põhjal valminud seitsmes filmis. Aastatel 1982–1986 kehastas ta peategelast politseisarjas "T. J. Hooker" ja alates 2004. aastast mängis advokaat Danny Crane'i seriaalis "Boston Legal". Ta on kirjutanud mitu romaani Star Treki maailmast. Oktoobris 2021 lendas Shatner Blue Origini lennul NS-18 kosmosesse; ta oli siis 90-aastane ja temast sai vanim kosmoses käinud inimene. "At 90, William Shatner becomes the oldest person to reach 'the final frontier.'". The New York Times. Vaadatud 14. oktoober 2021. William Shatner andmekogus IMDb (inglise) Shatner's daily vlogs on "ShatnerVision"
Kant

Kant on kahe nurgi asetseva pinna või tahu ühinemisserv. Kant on riietusesemele äärisena õmmeldud riide- või nahariba. Kant on teatud tüüpi regioon geograafias. Kant on linn Kõrgõzstanis. Kant on perekonnanimi, mille tuntuim kandja oli saksa filosoof Immanuel Kant. Eesti inimestest on tuntuim sellenimeline olnud geograaf Edgar Kant. Kanti kraater Kant (perekonnanimi)
Candice Bergen

Candice Patricia Bergen (sündinud 9. mail 1946 Beverly Hillsis Californias) on filmiauhinnale Oscar nomineeritud ja Kuldgloobuse ning Emmyga pärjatud USA näitleja ja endine modell. Ta on tuntud eelkõige USA situatsioonikomöödiast "Murphy Brown" (1988–1998) ja draamasarjast "Boston Legal" (2005–2008). Candice Bergen andmekogus IMDb (inglise)
Pustoška

Pustoška on linn Venemaa Pihkva oblastis, Pustoška rajooni keskus. Asula tekkis raudteejaama juurde 20. sajandi alguses. Linn aastast 1925. Q126684906 Pustoška koduleht
Tina Fey

Elizabeth Stamatina Fey (meelelahutusmaailmas tuntud kui Tina Fey; sündinud 18. mail 1970) on 2023. aasta seisuga üheksa Emmyt, kolm Kuldgloobust ja seitse Writers Guild of America auhinda pälvinud USA stsenarist, produtsent ja näitleja. Ta oli aastatel 1997–2006 sketšisarja "Saturday Night Live" stsenarist ja näitleja, 1999. aastal sai temast selle saate esimene naissoost peastsenarist. Lisaks on ta kirjutanud stsenaariumi 2004. aasta filmile "Õelad tüdrukud". 2006. aastal lõi ta oma kogemuste põhjal komöödiasarja "30 Rock" ning oli ise nii selle sarja stsenarist, produtsent kui ka peaosatäitja. Sarja tehti kuni 2013. aastani ja siis veel mõne osa jagu 2020. aastal. Tina Fey andmekogus IMDb (inglise) Tina Fey News
Chandra Wilson

Chandra Danette Wilson (sündinud 27. augustil 1969) on Emmy auhinnale nomineeritud USA näitleja. Ta on tuntud eelkõige dr. Miranda Bailey kehastajana draamasarjas "Grey anatoomia". Chandra Wilson andmekogus IMDb (inglise) ABC biograafia
Puškinskije Gorõ

Puškinskije Gorõ on alev Venemaal Pihkva oblastis, Puškinskije Gorõ rajooni keskus. Kandis 1925. aastani nime Svjatõje Gorõ. Nimetati ümber Aleksandr Puškini auks, kes on maetud sealsesse Jumalaema Uinumise (Svjato-Uspenski) kloostrisse. Alevi staatuse sai Puškinskije Gorõ 1960. aastal. Q126684906 О районе Пушкиногорский район
Sebež

Sebež on linn Venemaal Pihkva oblastis, Sebeži rajooni keskus. Linn asub Läti ja Valgevene piiri lähedal Orono ja Sebeži järve vahel. 6600 (2006) 6400 (2008) 6300 (2009) 6300 (2011) 5900 (2013) 5500 (2015) 5301 (2020) Sebeži linnus Sebeži vald Sebeži maakond Pihkva kubermang Polotski provints Polotski kubermang Polotski asehalduskond, Valgevene asehalduskond Vitebski kubermang Q126684906 Н.П.Меньшов, АДМИНИСТРАТИВНО-ТЕРРИТОРИАЛЬНОЕ ДЕЛЕНИЕ И ИСТОРИЯ СЕБЕЖСКОГО УЕЗДА В XVI - XVIII ВЕКАХ, Российский государственный Архив древних актов
Ontario

Ontario provints on 1. järgu haldusüksus Kanadas. Ontario on pindalalt Québeci provintsi järel teisel kohal. Provints on nime saanud Ontario järve järgi. Ontario on Kanada rahvarikkaim provints. 2010. aastal oli rahvaarv 13 210 667. 2010. aasta seisuga oli kõige suurem osa elanikkonnast protestandid (34,9%). Teised suuremad grupid olid katoliiklased (34,7%) ja moslemid (3,1%). Mitteusklikke oli 16,3%. Ontario suurim linn on Toronto. Ontarios asub ühtlasi Kanada pealinn Ottawa. https://www12.statcan.gc.ca/census-recensement/2021/dp-pd/prof/details/page.cfm?LANG=F&GENDERlist=1,2,3&STATISTIClist=1&HEADERlist=1&SearchText=Canada&DGUIDlist=2021A000235 Kanada Statistikaamet vaadatud 18.02.11 Kanada Statistikaamet vaadatud 18.02.11 Kanada Statistikaamet vaadatud 18.02.11 http://www.ontario.ca/
Löbnitz

Löbnitz on mitme koha nimi: Löbnitz, asula Saksamaal Mecklenburg-Vorpommerni liidumaal Lönitzi vallas Löbnitz, linnaosa Saksi-Anhalti liidumaal Förderstedti vallas Löbnitz, linnaosa Saksi-Anhalti liidumaal Kötheni linnas Löbnitzi vald, vald Saksamaal Mecklenburg-Vorpommerni liidumaal Löbnitzi vald, vald Saksamaal Saksimaa liidumaal
Löbnitzi vald

Löbnitzi vald on kahe valla nimi: Löbnitzi vald Saksamaal Mecklenburg-Vorpommerni liidumaal Löbnitzi vald Saksamaal Saksimaa liidumaal
Irboska

Irboska ehk Vana-Irboska on küla Venemaa Pihkva oblasti Petseri rajoonis. 862. aastal esmamainitud Irboska on vanimaid Vene linnu.[viide?] Samas on arheoloog Sergei Beletski seisukohal, et legendi järgi Truvori poolt rajatud Irboska all tuleb tegelikult mõista Pihkvat, millest kujunes piirkonna suurim viikingiaegne keskus. Irboskas on 10.–13. sajandist pärinev Irboska muinaslinnus (Truvori linnus) ja 14.–16. sajandil ehitatud Irboska linnus.[viide?] Liivimaa-Pihkva sõja ajal (1341–1343) piirasid orduväed 10 päeva edutult Irboska linnust.  Pikemalt artiklites Irboska linnus ja Irboska vürst Irboska linnuse müüride vahel on Vene Õigeusu Kiriku Irboska Nikolai Peakirik, mis on ehitatud paekivist 1349. aastal. Ehitajaks oli Pihkva possadnik Seloga. Aja jooksul on seda korduvalt parandatud, ümber ehitatud ja juurde tehtud 17. sajandi algul, rajati lõunaküljele, Issanda muutmise abikirik. Väljaspool Irboska linnuse müüre asetseb Peakiriku teine, 1775. aastal ehitatud Sergiuse abikirik. Irboska Nikolai koguduse kalmistu asetses Irboska vana maalinna ligidal. Irboska Jumalaema sündimise kirik on ehitatud paekivist, on ehitatud 16. sajandi lõpul, mida kinnitab kiriku kellal leiduv aastaarv 7083 s.t. 1575. Kuni 1764. aastani kuulus Jumalaema sündimise kirik Irboska naiskloostrile. Jumalaema kogudusele kuulus ka Nikolai kirik linnusel (maalinn), mis on ehitatud samuti 16. sajandil. 1585. aastani oli see Nikolai kirik iseseiseva Irboska meeskloostri oma, kuid 1585. aastal, kirjutati Irboska Nikolai meesklooster ühes kirikuga Petseri kloostri juurde. Keisrinna Kateriina ajal 1764. aastal suleti Irboska naisklooster ja selle asemele rajati Irboska Jumalaema sündimise kogudus ja viimasele anti üle ka Nikolai (linnuste) kirik. 1920–1944 oli Irboska alevik ja kuulus Eesti Vabariigi Petserimaa koosseisu ja oli Irboska valla keskus (kuni 1939) ning Linnuse valla keskus (alates 1939. aastast). 1931. aastal valmis Irboskas Jumalaema Korsuni pühakuju kabel. Alevikust kirdes, 4,5 km Eesti-Vene piirist, asus viimane Valga–Pihkva–Petseri raudteeliini raudteejaam Eesti maa-alal. Jaama juures asusid A/S Eesti Gips kipsiveskid ja alevikust lõunas kipsimurrud. Irboska kalmistul asub 14.–16. sajandist pärinev Truvori rist. Uus-Irboska Irboska veretöö Irboska linnamägi Mauri Kiudsoo (2016). Viikingiaja aarded Eestist: Idateest, rauast ja hõbedast. Lk 12–14 Nikolai Raag, "Petserimaa kogudused". Usuteadusline Ajakiri, 1 (aprill) 1938, lk 26-27 Nikolai Raag, "Petserimaa kogudused". Usuteadusline Ajakiri, 1 (aprill) 1938, lk 27 Irboska muuseum Irboska elanikud meenutavad "head Eesti aega", ERR, 30. september 2011
Laura

Laura on küla Venemaa Pihkva oblastis Petseri rajooni lõunaosas Läti piiri lähedal, Laura valla keskus. Asub 10 km kaugusel Eesti-Vene kontrolljoonest. Kuni 1944 oli Laura alevik ja kuulus Eesti Vabariigi Petserimaa alla (Laura valla keskus). Laura Nikolai kirik
Pīrānshahr

Pīrānshahr (varem ka Piranshar) on linn Kirde-Iraanis Lääne-Aserbaidžaani provintsis. جمعیت به تفکیک تقسیمات کشوری, vaadatud 26.01.2024.
Rackwitz

Rackwitz on asula Saksamaal Saksimaa liidumaa Põhja-Saksi kreisis Rackwitzi vallas.
Darius Milhaud

Darius Milhaud (4. september 1892 Marseille – 22. juuni 1974 Genf) oli prantsuse helilooja. 1919 ballett "Le Boeuf sur le Toit" 1921 ballett "Les Mariés de la Tour Eiffel" 1921 süit "Saudades do Brazil" orkestrile 1923 ballett "La Création du Monde" 1928 ooper "Christoph Kolumbus" 1936 "Suite provençale" 1937 süit "Scaramouche" kahele klaverile 1940 ballett "Moïse" 1944 "Sümfoonia nr 2"2 1945 "Suite française 1947 Kontsert marimbafonile ja vibrafonile 1961 "Sümfoonia nr 12"
Pierre Bayle

Pierre Bayle [pjeer bel] (18. november 1647 – 28. detsember 1706) oli prantsuse publitsist ja filosoof. Bayle sündis 18. novembril 1647 Carla-le-Comte'is kalvinistliku vaimuliku pojana. Aastal 1669 pöördus ta katoliku usku ning kirjutas varsti pärast seda Toulouse'i jesuiitide kolleegiumi õpilasena ka oma esimese filosoofilise töö. Pärast ühte aastat kolleegiumis pöördus ta siiski kalvinismi tagasi. Aastani 1673 jäi ta elama Genfi. Aastal 1675 sai Bayle'ist Sedani kalvinistliku akadeemia professor. Sedanis kirjutas ta filosoofia käsiraamatu ja teose "Objections" (Vastuväited; 1679), mis oli suunatud kartesiaani Pierre Poiret' vastu. Veidi aega enne Sedani akadeemia sulgemist asus Bayle elama Rotterdami. Seal ta õpetas École illustre'is ajalugu ja filosoofiat. Aastal 1682 ilmus raamat ebausust "Pensées diverses sur la comète" (Mitmesugused mõtted komeedist) ning 1683 Prantsuse protestantismi kaitsev "Critique générale de l'histoire du calvinisme de M. Maimbourg" (Hr Maimbourgi kalvinismi ajaloo üldine kriitika), mille katoliku kiriku võimud hukka mõistsid ja mis seejärel põletati Pariisis Grève'i väljakul. Aastal 1684 asutas Bayle retsensioonideajakirja Nouvelles de la République des Lettres. Kui usuvabadust tagav Nantes'i edikt 1685 tühistati, avaldas Bayle 1686 teose "Commentaire philosophique" (Filosoofiline kommentaar), milles ta astus teravalt välja ususallimatuse vastu ning kaitses "eksiva südametunnistuse õigusi". Selle teose mõistsid hukka kõik Prantsuse protestantlikud teoloogid (sealhulgas Pierre Jurieu ja Elie Saurin, pidades seda uskmatuse ülistuseks. Aastal 1690 ilmus "Avis aux réfugiés" (Nõuanne pagulastele), mis kritiseeris Hollandis elavate Prantsuse protestantlike pagulaste poliitilisi hoiakuid. Selle eest vallandati ta Pierre Jurieu initsiatiivil École illustre'ist. Bayle loobus publitsistlikus tegevusest ning asus kirjutama oma peateost "Dictionnaire historique et critique" (Ajalooline ja kriitiline sõnaraamat), mis ilmus 1696. aasta lõpus. Viimastel eluaastatel töötas Bayle oma sõnaraamatu uue väljaande (1702) kallal ning vaidles teoloogide Jean Le Clerci, Isaac Jaquelot' ja Jacques Bernardiga. Teoses "Continuation des pensées diverses" (Mitmesuguste mõtete järg; 1704) väitis Bayle, et ateistide vastuväidetele teoloogia aadressil ei ole veenvat vastust. Bayle suri Rotterdamis 28. detsembril 1706. Bayle avaldas suurt mõju valgustusaja ideedele. Kuigi Bayle oli kalvinist, võitles ta igasuguse usulise sallimatuse vastu, heites sallimatust ette mitte ainult katoliiklastele, vaid ka kalvinistidele, sealhulgas Pierre Jurieule. Ta pidas teoloogilisi vaidlusi mõttetuteks ning suurelt jaolt eelarvamusel põhinevateks. Bayle leidis, et inimmõistus sobib paremini vigade avastamiseks kui tõe leidmiseks. Seetõttu ei ole mõtet püüda mõistuspäraselt tõestada näiteks Jumala olemasolu ja hinge surematust, vaid tuleb rahulduda usuga. Samuti puudub mõistuspärane lahendus kurjuse probleemile. Usutõdede allumatus mõistusele teebki mõttetuks teoloogilised vaidlused ning vajalikuks ususallivuse. Bayle pidas võimalikuks moraali ilma religioonita. Portree Portree Portree Pierre Bayle'i muuseum
Québec (täpsustus)

Québec on: Kanada Québeci provints Kanada Québeci provintsi keskus - Québeci linn
Elisabeth (Belgia printsess)

Belgia printsess Elisabeth (prantsuse Élisabeth Thérèse Marie Hélène; hollandi Elisabeth Theresia Maria Helena; sündinud 25. oktoobril 2001) on Belgia kuninga Philippe I ja kuninganna Mathilde'i esimene laps. Ta on Albert II pojatütar. Élisabeth Thérèse Marie Hélène sündis 25. oktoobril 2001 Brüsseli lähedal Anderlechtis. Kuna kümme aastat enne tema sündi muudeti troonipärimisseadust, saab temast pärast isa Belgia kuninganna. Tema ristivanemad olid tema isapoolne tädipoeg, Belgia prints Amedeo, ja emapoolne tädi krahvinna Hélène d'Udekem d'Acoz. Ta sai nimeks Elisabeth oma vaarema, kuninganna Elisabethi järgi. Printsess Elisabethil on kaks nooremat venda: prints Gabriel ja prints Emmanuel. Belgia monarhia ametlik koduleht
Québec

Québeci provints on 1. järgu haldusüksus Kanadas. 1980. ja 1995. aastal toimunud iseseisvusreferendumitel lükati iseseisvumine tagasi. 2018. aastast on provintsi valitsusjuht François Legault (CAQ). 2010. aastal elas Québecis 7 886 108 inimest. Suurem osa elanikest räägib prantsuse keelt, mis on ka provintsi ametlik keel. 2006. aasta rahvaloenduse järgi räägib prantsuse keelt emakeelena 80,1% elanikkonnast. Inglise keelt räägib emakeelena 7,8% inimestest. Provintsis asub 230 linna. Québec toodab Kanada SKP-st 19,9%. Québecis leidub loodusressursse nagu kulda, titaani, teemante, liitiumi, tsinki ja hõbedat. Québec toodab ka alumiiniumi, mis moodustab maailma turuosast 10%.  Pikemalt artiklis Québeci provintsi haldusjaotus Provints jaguneb halduslikult 17 piirkonnaks. Québeci iseseisvusliikumine Nunavik Canada 2021 Census, vaadatud 18.08.2022. Kanada Statistikaamet vaadatud 20.02.11 Kanada Statistikaamet vaadatud 20.02.11 gouv.qc.ca vaadatud 20.02.11 Provintsivalitsuse koduleht
Johann Pachelbel

Johann Pachelbel (1. september 1653 Nürnberg – 3. märts 1706 Nürnberg) oli saksa barokkhelilooja, organist ja pedagoog. 1691 "Kuus süiti" kahele viiulile 1693 "Koraaliprelüüd" orelile 1695 fuuga "Magnificat" orelile 1699 kuus variatsioonidega aariat "Hexachordum Apollinis" orelile "Kaanon D-duuris" kolmele viiulile või tšembalole ja kontrabassile "Kuus fantaasiat C-duuris" orelile Kaanon D-duuris klaveri esituses, esitab Lee Galloway
Camille

Camille (eesnimi) Camille (Imbi-Camille Tamm), Eesti viiuldaja "Camille", (kasutatud ka pealkirja "Kameeliadaam") 1936. aasta romantiline draamafilm, mille režissöör on George Cukor ning peaosades Greta Garbo ja Robert Taylor. Film tugineb Alexandre Dumas noorema romaanile "Kameeliadaam". "Camille", 2007. aasta õuduskomöödia, peaosades James Franco ja Sienna Miller
Gabriel (Belgia prints)

Belgia prints Gabriel (sündinud 20. augustil 2003) on Belgia kuninga Philippe'i ja printsess Mathilde'i teine laps ning esimene poeg. Gabriel Baudouin Charles Marie (hollandi: Gabriël Boudewijn Karel Maria) sündis 20. augustil 2003 Anderlechtis. Tema ristivanemad on paruness Hans-Ulrich von Freyberg (neiupõlvenimega Maria Christina Rossi di Montelera) ja krahv Charles-Henri d'Udekem d'Acoz. Tõenäoliselt ei saa prints Gabrielist kuningat, kuna prints Philippe'i järel pärib trooni Gabrieli vanem õde, printsess Elisabeth. Neil on ka noorem vend, prints Emmanuel.
Kerben (Kõrgõzstan)

Kerben on linn Kõrgõzstanis Džalalabati oblastis. Census of Kyrgyzstan 2009
Juri Anduganov

Juri Anduganov (23. juuli 1949 Baškortostanis Kaltassõ rajoonis – 6. juuli 2005) oli mari kultuuri-, haridus- ja ühiskonnategelane, soome-ugri keelte professor. Tema teadustööde hulgas on mari keele ajalooline grammatika. Ta korraldas eesti keele õpetamist Mari Riiklikus Ülikoolis. Õppis Tartu Riiklikus Ülikoolis professor Paul Ariste juhendamisel soome-ugri keelte kateedris. Kaitses kandidaadiväitekirja mari keele liitsõnade moodustamisest ja doktoriväitekirja mari keele mikrosüntaksist ajaloolises aspektis. Eesti kolleegide seas oli Juri Anduganovi hüüdnimi Mari Jüri. Juri Anduganov oli Maarjamaa Risti V klassi teenetemärgi kavaler. Jüri Anduganov oli 2005. aastal Marimaal Joškar-Olas toimunud kümnenda rahvusvahelise fennougristikakongressi president. Ta hukkus autoõnnetuses vahetult enne kongressi. Mari El: X fennougristikakongressi president, kes oli vastu foorumi korraldamisele Marimaal, hukkus autoõnnetuses Nekroloog ajalehes Sirp
Wiedemar

Wiedemar on asula Saksamaal Saksimaa liidumaal Põhja-Saksi kreisis Wiedemari vallas.
Zschepplin

Zschepplin on asula Saksamaal Saksimaa liidumaal Põhja-Saksi kreisis Zschepplini vallas.
Zwochau

Zwochau on asula Saksamaal Saksimaa liidumaal Põhja-Saksi kreisis Zwochau vallas. Asula on esmamainitud 1158. aastal.
Rutu

Rutu on mitme Eesti koha nimi: Rutu mägi Rutu maastikukaitseala Karksi vallas Rutu tänav Tallinnas
Baltica

Baltica võib tähendada järgmist: Baltica, folklooriassotsiatsioon Folkloorifestival Baltica Korporatsioon Baltica Baltika (ka Baltica), hilise Proterosoikumi ja varase Paleosoikumi ajal eksisteerinud manner Baltika (täpsustus) Via Baltica
Babsk

Babsk on küla Kesk-Poolas Łódźi vojevoodkonnas Rawa Mazowiecka maakonnas Biała Rawska vallas. Asub 75 km kaugusel Łódźist ja 75 km kaugusel Varssavist. Asub jõe kaldal. Elanikke – 690 (2005) Küla tekkis tõenäoliselt 14. sajandil. https://bdl.stat.gov.pl/api/v1/data/localities/by-unit/051011913025-0723260?var-id=1639616&format=jsonapi, vaadatud 4.10.2022. Kaart
Bockelwitz

Bockelwitz on asula Saksamaal Saksimaa liiduosas Kesk-Saksimaa kreisis endises Bockelwitzi vallas. Kuulub Leisnigi linna koosseisu.
Großweitzschen

Großweitzschen on asula Saksamaal Saksimaa liidumaal Kesk-Saksimaa kreisis Großweitzscheni vallas.
Lev Slobodskoi

Lev Slobodskoi (ukraina Лев Слободський; 23. juuli 1943 – 24. jaanuar 2019) oli Ukraina ja hiljem Iisraeli kabetaja.
Mochau (Saksimaa)

Mochau on asula Saksamaal Saksimaa liidumaal Kesk-Saksimaa kreisis. 2016. aastast kuulub Döbelni linna haldusalasse, enne seda oli Mochau valla keskus. Asulat on esmamainitud 1090. aastal. Seal elab umbes 500 inimest.
Mochau vald

Mochau vald on kahe valla nimi: Mochau vald, vald Saksimaal Döbelni kreisis Mochau vald, vald Saksi-Anhaltis Wittenbergi kreisis
Mochau

Mochau on mitme koha nimi: Mochau, asula Saksimaal Döbelni kreisis Mochau vallas Mochau, asula Saksi-Anhaltis Wittenbergi kreisis Mochau vallas Mochau vald, vald Saksimaal Döbelni kreisis Mochau vald, vald Saksi-Anhaltis Wittenbergi kreisis
Niederstriegis

Niederstriegis on asula Saksamaal Saksimaa liidumaa Kesk-Saksimaa kreisis Niederstriegise vallas.
Ida-Viru maavalitsus

Ida-Viru maavalitsus oli Ida-Viru maavanema valitsusasutuseks Ida-Viru maakonnas. See asus aadressil Keskväljak 1, Jõhvi, Ida-Virumaa. Ida-Viru maavalitsus korraldas maavanema asjaajamist ja tehnilist teenindamist. Maavalitsuse põhitegevusteks oli maakorraldusalaste, maareformialaste, sotsiaal- ja tervishoiualaste, haridusalaste, noorsooalaste, kultuurialaste, spordialaste, regionaalarengualaste, planeeringualaste, ettevõtlusalaste, majandusalaste, ühistranspordialaste, rahvastiku toimingute alaste, perekonnaseisualaste, infrastruktuurialaste ja keskkonnaalaste ülesannete täitmine, regionaalse arengu programmide elluviimine ning Euroopa Liiduga seonduv riigisisene teavitustegevus maakonnas. Eesti maavalitsuste tegevus lõpetati 1. jaanuarist 2018. Ida-Viru maavalitsus. Ida-Viru maavalitsuse koduleht (vaadatud 25.02.2013) Riigikogu kiitis heaks maavalitsuste tegevuse lõpetamise seaduse